Fabulae Aesopicae a Codrington Scriptae (l-4) 

quibus addita sunt Proverbia Congruentia 
cum Paraphrasibus a Davo Circulo ScrTptTs 


De Leaena et Vulpe 
(Gibbs 1, Barlow 32 ): 

Paraphrasis 

Fabulae de Leaena et Vulpe: 

Leaena, cum a Vulpe saepe exprobraretur 
quod, quolibet partu, unum dumtaxat 
catulum parturiret, respondit, “Unum 
sane, at pol Leonem!" 

Ubi Vulpes leaenam identidem irridebat 
quia, quandocumque haec parTret, unum 
catulum tantum edebat, illa respondit, 
“Unum scilicet, sed — Edepol! — leonem!” 

Proverbia 

quae sunt buic fabulae apta: 

Circuli Commentariolum 
de Fabula Leaenae et Vulpis: 

Multum, non multa. = “Quantitatem 
superat qualitas.” 

Noli irritare leones. = “Ne leonis excites 
Tram.” 

Haec fabula mihi indicat multum esse 
melius multis. Id est, leonem unum 
habere melius est quam copiam felum. 
Haec fabula in mentem meam fert 
praeceptum quoddam ErasmI illius de 
normis grammaticis docendis. Ille hac de 
re aiebat, “Pauca sed optima”. 

De Cane et Bove 
(Gibbs 2, Barlow 29): 

Paraphrasis 

Fabulae de Cane et Bove: 

ln praesepT faenT pleno decumbebat Canis. 
Venit Bos ut comedat faenum, cum Canis, 
confestim sese erigens, tota voce elatravit. 
Cui Bos: “DiT te, cum ista tua invidia, 
perdant,” inquit, “nec enim faeno ipse 
vesceris, nec me vescT sines.” 

ln stabulo cibi bovlnl repleto otiose 
iacebat Canis. Ubi ingressus est Taurus 
ad comedendum, canis statim surrexit 
atque vehementer latrabat. Taurus inquit, 
“Tu, cum ista malevolentia, I in malam 
crucem,” ait, “nam neque cibum meum tu 
comedes neque me comedere patieris.” 

Proverbia 

quae huic fabulae sunt apta: 

Invidus a propria roditur invidia. = “Homo 
invidiosus invidia sua mordetur.” 

Invidia dolor animT est ex alienis 
commodis. = “Qui invidet aegre fert alios 
frul bonis suis.” 


Circuli Commentariolum 
de Fabula Canis et Bovis: 

Haec fabula, ut mihi videtur, nobis 
ostendit nonnullos esse tam moribus 
depravatos, ut non solum bonis alienis at 
tamen recte cupiendis invideant, verum 
etiam eis quae ad semet ipsos nullo modo 
pertineant. Illa avaritia saltem est 
peccatum valde humanum. Haec vero 
dolorem sive egestatem poscit omnibus! 
Rectissime igitur dictum est istos “rodlrl” 
vel morderi a propria invidia, quippe qui 
carpuntur sive consumuntur ex Imis. 


De Partu Montium Paraphrasis 

(Gibbs 3 , Barlow 73): Fabulae de Partu Montium: 


Rumor erat parturire Montes. Homines 
undique accurrunt et circumstant, monstri 
quidpiam non sine pavore expectantes. 
Montes tandem parturiunt; exit ridiculus 
Mus. 


Proverbia 

quae sunt huic fabulae apta: 

Parva leves capiunt animos. = “Animi 
stultorum a nugis capiuntur.” 

Parturient montes, nascetur ridiculus mus. 
+/- = [tempore praeterito] Mons 
parturlbat, deinde murem prodidit. 

Ad omnia trepidat, licet vel mus movet. = 
“Omnia timet, etiam si mus se movet.” 


In omnium ore erat montes partum 
edituros esse. Homines igitur omnibus ex 
locis adveniunt miratum, quidquid 
portenti aliquo cum metu sperantes. Post 
longum tempus montes partum edunt; 
egreditur risu dignus mus. 

Circuli Commentariolum 
de Fabula Partus Montium: 

Haec fabula, ut opinor, exemplum 
stultitiae hominum nobis praebet. Cum 
eam lego, in mentem veniunt ei collegae 
qui apud locum operis faciendi quemlibet 
semper susurrent. Quam totiens isti 
dissipaverunt rumores susurrandos, 
sollicitandos, metuendos, murmurandos! 
Quam totiens periculum quod dictitabant 
impendere aut nihil factum est aut multo 
minus. Haud dubito quin tales homines 
sint habendi in numero personarum — ut 
ita dicam — comicarum communis vitae 
nostrae, quas effugere nemo possit. 

De Mure Urbano et Mure Rustico 
(Gibbs 4, Barlow 17): 

Mus Rusticus, videns Urbanum Murem 
rus deambulantem, invitat ad cenam 
depromitque omne penum, ut tantT 
hospitis expleat lautitiam. Urbanus Mus 
ruris damnat inopiam urbisque copiam 
laudat, secumque in urbem ducit 
Rusticum. QuT, inter epulandum attonitus 
insolitis clamoribus, cum intellexerat 
periculum quotidianum esse, dixit Urbano 
Muri, “Tuae dapes plus fellis quam mellis 
habent. Malo securus esse cum mea 
inopia quam dives esse cum tua anxietate." 

Paraphrasis 

Fabulae de Mure Urbano et Mure Rustico: 

Mus Agrestis, cum conspiceret Murem 
Urbanum per agros spatiari, eum ad 
cenandum vocat atque omnia parare 
incipit, ne tantus hospes aliquo elegantiae 
careat. Mus Urbanus, simplicitate rustica 
reiecta, cum urbis abundantiam in caelum 
laudibus tolleret, Agrestem in urbem 
deducit. Hic, inter cenandum stupefactus 
strepitu inusitato, ubi sensit tale 
incommodum fieri singulis diebus, ad 
Urbanum allocutus est, “Non mirabilis sed 
flava bilis est cena tua. Praefero esse 
pauper sed tutus quam anxie plutus.” 

Proverbia 

quae sunt huic fabulae apta: 

Ex parvo satis. = “Necessaria sufficient.” +/- 
= Modus in rebus. = Aurea mediocritas. = 
Nil nimium. 

Crescentem sequitur cura pecuniam. = 
Radix malorum est cupiditas. = Radix 
omnium malorum avaritia. 

Circuli Commentariolum 
de Fabula Muris Urbani et Muris Rustici: 

Censeo equidem hanc fabellam ad 
beatitudinem ipsam spectare. Hic 
videmus vitam beatam magis ex animi 
tranquillitate quam bonis externis 
consistere. Rectissime igitur mediocritas 
vocatur aurea sive optima. Vita urbana, 
quamquam suavis nonnullis esse potest, 
certamen quoddam de opulentia vel fama 
saepius profert. Ut pauca dicam: ubi 
luxus, ibi luctus. 

